DA Den Europæiske Unions Tidende C 199/11

Kortfattede oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 199/07

Støtte nr.: XA 172/09

Medlemsstat: Spanien

Region: Cataluña

Støtteordningens benævnelse eller navnet på den virksomhed, der modtager individuel støtte: Ayudas en forma de préstamos para la adquisición de maquinaria agrícola que incorpore nuevas tecnologías

Retsgrundlag: Proyecto de Orden AAR/xxx/2009, por la que se aprueban las bases reguladoras de la línea de préstamos para la adquisición de maquinaria agrícola que incorpore nuevas tecnologías, y se convoca la línea correspondiente al año 2009

Forventede årlige udgifter til ordningen eller den samlede individuelle støtte til virksomheden: 5 mio. EUR om året i støtteordningens varighed.

Maksimal støtteintensitet: I overensstemmelse med artikel 4 i forordning (EF) nr. 1857/2006 må bruttostøtteintensiteten ikke overstige 50 % i ugunstigt stillede områder og 40 % i andre områder.

Den maksimale støtte til en bestemt virksomhed må ikke overstige 400 000 EUR i en periode på tre regnskabsår. Dette beløb kan stige til 500 000 EUR, hvis investeringen foretages i et ugunstigt stillet område.

Gennemførelsestid: Forventet tidsramme: 15. juni 2009 og i alle tilfælde først, når opsummeringen er offentliggjort på Europa-Kommissionens hjemmeside i henhold til artikel 20 i Kommissionens forordning (EF) nr. 1857/2006.

Ordningens eller den individuelle støttes varighed: Indtil den 31. december 2012.

Målet med støtten: Målet er at yde lån til landbrugere til indkøb af teknologisk avancerede landbrugsmaskiner, der bidrager til følgende målsætninger:

Støtteberettigede udgifter: Omkostninger omhandlet i artikel 4, stk. 4, i Kommissionens forordning (EF) 1857/2006 af 15. december 2006, men i denne støtteordning kun omkostninger i forbindelse med køb af teknologisk avancerede maskiner.

Investeringer i forbindelse med normal udskiftning er udelukket fra ordningen.

Støttemodtagere: Fysiske og juridiske bedriftsejere i Catalonien, der beskæftiger sig med landbrugsproduktion eller enhver anden landbrugssektor, blot det drejer sig om små eller mellemstore virksomheder.

Støtteform: 100 % rentegodtgørelse i forbindelse med lånet.

Berørt(e) sektor(er): NACE-kode A.01 Plante- og husdyravl, jagt og serviceydelser i forbindelse hermed.

Den støttetildelende myndigheds navn og adresse:

Departamento de Agricultura, Alimentación y Acción Rural Gran Vía de les Corts Catalanes, 612-614 08007 Barcelona ESPAÑA

Websted: http://www20.gencat.cat/docs/DAR/DE_Departament/DE03_Normativa/DE03_03_Projectes_disposicions/2009/Documents/Fitxers_estatics/2009_adquisicio_maquinaria_prestecs.pdf

Andre oplysninger: —

Støtte nr.: XA 173/09

Medlemsstat: Frankrig

Region: Limousin

Støtteordningens benævnelse: Aides en assistance technique de la région Limousin aux agriculteurs pour créer ou développer des ateliers de finition de bovins-viande

Retsgrundlag: Code Général des Collectivités Territoriales, en particulier articles L 1511-1 à L 1511-3

Délibération no SP7-01-0006 du Conseil régional du Limousin du 18 janvier 2007 portant approbation du Rapport d’orientation de la politique agricole régionale

Délibération no CP9-03-0201 de la Commission permanente du Conseil régional du Limousin approuvant le lancement de l’appel à projets «Développement de la finition des produits bovins en Limousin».

Forventede årlige udgifter til ordningen: 250 000 EUR om året i 3 år.

Maksimal støtteintensitet: 80 %

Gennemførelsesdato: juni 2009, forudsat at anmodningen om fritagelse forinden registreres på Kommissionens generaldirektorat for landbrug og udvikling af landdistrikters websted.

Ordningens varighed: 3 år dvs. indtil den 31. december 2011

Målet med støtten: Støtten har til formål at forbedre og forstærke den tekniske bistand, der er nødvendig for en kvalitativ og kvantitativ udvikling af opfedningen af kvæg til oksekødsprodukter i Limousin under det officielle kvalitetsmærke og derigennem opfylde følgende mål:

opdrætterne opmuntres til at gennemføre projekter angående etablering eller udvikling af et kvægopfedningscenter i en ramme, hvori eventuelle risici begrænses

kvaliteten af producentorganisationernes tekniske bistand inden for denne ramme nyttiggøres og forbedres, ved at kvalitetskrav og markedernes behov integreres i denne støtte.

Regionens bidrag vil dække en del af omkostningerne ved den tekniske bistand, der leveres af producentorganisationerne til opdrætterne med henblik på at gennemføre projekter angående etablering eller udvikling af et kvægopfedningscenter på deres bedrifter.

Kvægopfedning kræver en kompetence og sagkundskab, som ikke opstår af sig selv. Men i Limousin lægger landbrugere traditionelt vægt på avlsopdræt, og derfor er der behov for kvalificerede rådgiveres konsekvente faglige bistand i forbindelse med etableringen eller udviklingen af et kvægopfedningscenter på en bedrift. Det er så meget desto vigtigere, at opfedningen af det første hold dyr bliver en succes, fordi det i modsat fald kan bringe bedriftens finansielle sundhed i fare.

Via denne støtteordning anmoder regionen således producentorganisationerne om at yde teknisk bistand af høj kvalitet i de tre første år af gennemførelsen af et projekt til etablering eller udvikling af et kvægopfedningscenter på en bedrift. Inden for denne ramme vil producentorganisationernes tekniske bistand skulle belyse projektet som helhed og tværfagligt, således at opdrætteren kan analysere alle konsekvenser (økonomiske og tekniske, men også hvad angår arbejdstilrettelæggelse og investeringer i materiel m.v.), som udviklingen af opfedningen på bedriften kan indebære. Bistanden vil efterfølgende skulle omfatte etaper, hvor den tilstræbte produktkvalitet fastlægges i samråd med opdrætteren med markedsbehovet for øje (ensartethed, vægt, farve m.v.) og mulighederne for fremskridt samt en afsluttende status efter salget af dyrene. Endelig vil denne tekniske bistand skulle danne forbindelsesled mellem regionens landbrugspolitik med samfinansiering fra staten og/eller EU inden for rammerne af Plan de Développement Rural Hexagonal.

Producentorganisationer, som ønsker at drage fordel af denne ordning, vil i den forbindelse skulle foreslå en teknisk bistand, der er meget mere fyldestgørende og tværfaglig end den bistand, som sædvanligvis ydes.

Støtteberettigede omkostninger vil være de udgifter, som følger af omkostningerne ved producentorganisationernes tekniske bistand til landmændene, bortset fra organisationens udgifter til administration.

Producentorganisationerne stiller denne subventionerede tekniske bistand til rådighed for alle interesserede landmænd i regionen, uanset om de er medlem af organisationen eller ej, fra det tidspunkt, hvor landmanden bestemmer sig for at etablere eller udvikle et kvægopfedningscenter og påtager sig at øge antallet af dyr til opfedning under bedriftens officielle kvalitetsmærke.

Støtten tildeles hvert år og udbetales i rater (højst over 3 år) efterhånden, som støttemodtagerne gennemfører deres forpligtelser.

Berørt sektor: Opdræt af kødkvæg

Den støttetildelende myndigheds navn og adresse:

Monsieur le Président de la Région Limousin 27 boulevard de la Corderie 87031 Limoges Cedex FRANCE

Websted: http://www.region-limousin.fr/article.php3?id_article=2371

Andre oplysninger: —

Støtte nr.: XA 174/09

Medlemsstat: Spanien

Region: Principado de Asturias

Støtteordningens benævnelse eller navnet på den virksomhed, der modtager individuel støtte: Subvenciones para los servicios de sustitución en las pequeñas y medianas explotaciones agrarias del Principado de Asturias dedicadas a la producción primaria de productos agrícolas

Retsgrundlag: Bases reguladoras que regirán la concesión de subvenciones para los servicios de sustitución en las pequeñas y medianas explotaciones agrarias del Principado de Asturias dedicadas a la producción primaria de productos agrícolas

Forventede årlige udgifter til ordningen eller den samlede individuelle støtte til virksomheden: Den samlede støtte beløber sig til 250 000 EUR for 2009.

Maksimal støtteintensitet: Den maksimale støtteintensitet er 100 %.

Gennemførelsesdato: Fra datoen for offentliggørelse af registreringsnummeret for ansøgningen om fritagelse på Europa-Kommissionens Generaldirektorat for Landbrug og Udvikling af Landdistrikters websted.

Ordningens eller den individuelle støttes varighed: Indtil december 2013.

Målet med støtten: Dække de udgifter, som landbrugskooperativer og sammenslutninger af landbrugsbedrifter, der beskæftiger sig med forarbejdningsvirksomhed, har i forbindelse med oprettelse af vikarordninger for landbrugere, deres partnere eller landbrugsmedhjælpere i små og mellemstore bedrifter, der beskæftiger sig med produktion af landbrugsprodukter i Principado de Asturias, under sygdom og ferie.

Anvendelse af artikel 15, stk. 2, litra b), i forordning (EF) nr. 1857/2006.

I overensstemmelse med artikel 15, stk. 3, i nævnte forordning ydes støtten i form af subsidierede tjenesteydelser, der ydes af tredjemand, og må ikke omfatte direkte betaling til producenter.

I overensstemmelse med artikel 15, stk. 4, har alle små og mellemstore bedrifter, der beskæftiger sig med produktion af landbrugsprodukter i Principado de Asturias, adgang til landbrugskooperativernes og sammenslutningernes vikarordninger uden nogen betingelse om medlemskab af de pågældende sammenslutninger.

Berørt(e) sektor(er): Produktion af landbrugsprodukter.

Den støttetildelende myndigheds navn og adresse:

Consejería de Medio Rural y Pesca del Principado de Asturias C/ Coronel Aranda, s/n, 4a planta 33071 Oviedo ESPAÑA

Websted: Retsgrundlaget for støtten kan læses på portalen http://www.asturias.es på følgende adresse:

http://www.asturias.es/Asturias/descargas/PDF%20DE%20TEMAS/Ganadería/servicios_de_sustitucion.pdf

Andre oplysninger: —